
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 135 


24 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός δύο (2) κτιρίων ως διατηρητέων που 
βρίσκονται επί της οδού Σποργίλου 4, 6-6* του ε¬ 
γκεκριμένου ρυμοτομικού σχεδίου Αθηνών (ν. Αττι¬ 
κής) και καθορισμός ειδικών όρων και περιορισμών 


δόμησης αυτών. 1 

Τροποποίηση του εγκεκριμένου ρυμοτομικού σχεδίου 
του δήμου Βούλας (ν. Αττικής) και των όρων και πε¬ 
ριορισμών δόμησης αυτού. 2 


ΑΠΟΦΑΣΕΙΣ 

Αριθ. 2680 (1) 

Χαρακτηρισμός δύο (2) κτιρίων ως διατηρητέων που βρί¬ 
σκονται επί της οδού Σποργίλου 4, 6-6* του εγκεκρι¬ 
μένου ρυμοτομικού σχεδίου Αθηνών (ν. Αττικής) και 
καθορισμός ειδικών όρων και περιορισμών δόμησης 
αυτών. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου π. δ/τος της 14/24.7.1999 - Δ' 580), όπως 
αντικαταστάθηκε με την παρ. 2 του άρθρου 3 του Ν. 
2831/2000«Τροποποίησητωνδιατάξεωντου Ν. 1577/1985 
«Γενικός Οικοδομικός Κανονισμός» και άλλες πολεοδομι- 
κές διατάξεις» (ΑΊ40). 

2. Τις διατάξεις του άρθρου 29Ατου Ν. 1558/85 «Κυβέρ¬ 
νηση και Κυβερνητικά Όργανα» (ΑΊ37), που προστέθηκε 
με το άρθρο 27 του Ν. 2081/1992 (ΑΊ54) και τροποποιή¬ 
θηκε με τηνπαρ. 2ατου άρθρου 1 του Ν. 2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «ανάθεση αρμοδιοτήτων Υπουργού Περιβάλλο¬ 
ντος Χωροταξίας και Δημοσίων Έργων στους Υφυπουρ¬ 
γούς Περιβάλλοντος, Χωροταξίας και Δημοσίων Έργων» 
(ΒΊ484). 


4. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α'9). 

5. Την από 6.3.2002 αιτιολογική έκθεση της Διεύθυνσης 
Πολεοδομικού Σχεδιασμού, Τμήμα Παραδοσιακών Οικι¬ 
σμών. 

6. Τις από 23.4.2002 αντιρρήσεις του φερόμενου ιδιο¬ 
κτήτη του κτιρίου επί της οδού Σποργίλου 8 Παναγιώτη 
Λάμπρου (αρ. πρ. ΥΠΕΧΩΔΕ 6102/3664/26.4.2002). 

7. Τις από 30.5.2002 παρατηρήσεις της Διεύθυνσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών επί των αντιρρήσεων του ενδιαφερόμενου. 

8. Το 47495/1953/6.3.2002 έγγραφο της Δ/νσης Πολεο- 
δομικού Σχεδιασμού - Τμήμα Παραδοσιακών Οικισμών 
και το γεγονός ότι παρήλθε η οριζόμενη προθεσμία από 
τις διατάξεις του άρθρου 4 παρ. 2 του Ν. 1577/1985 άπως 
αυτά τροποποιήθηκε με το άρθρο 3 (παρ. 2) του Ν. 
2831/2000 (Α' 140), χωρίς να περιέλθουν στην ως άνω υ¬ 
πηρεσία τυχόν αντιρρήσεις ενδιαφερομένων για τα λοιπά 
κτίρια. 

9. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζονται ως διατηρητέα δύο (2) κτίρια που 
βρίσκονται επί της οδού Σποργίλου 4, 6-6* στην περιοχή 
Κυψέλη του εγκεκριμένου ρυμοτομικού σχεδίου Αθηνών 
(ν. Αττικής), όπως αυτά φαίνονται με μαύρη διαγράμμιση 
στο σχετικό πρωτότυπο τοπογραφικό διάγραμμα σε κλί¬ 
μακα 1:1000, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την αρ. 
2680/2003 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Διατηρητέα χαρακτηρίζονται τα αρχικά εκάστοτε κτί¬ 
ρια και η αρχική άψη καθώς και οι εναρμονιζόμενες με αυ¬ 
τά μεταγενέστερες προσθήκες, όχι όμως και τα κάθε εί¬ 
δους καθ’ ύψος ή κατ’ επέκταση υπάρχοντα προσκτίσμα- 
τα και στοιχεία που αλλοιώνουν τα αρχικά κτίρια ή την 
αρχική διατηρητέα όψη. Ο καθορισμός των προσκτισμά- 
των που αλλοιώνουν τα αρχικά κτίρια και όψη πραγματο¬ 
ποιείται από την Επιτροπή Πολεοδομικού και Αρχιτεκτονι¬ 
κού Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή καλλιτεχνικών 
και διακοσμητικών στοιχείων των χαρακτηριζόμενων ως 
διατηρητέων κτιρίων και όψης, πλην εκείνων των στοιχεί¬ 
ων ή προσκτισμάτων για τα οποία η ΕΠΑΕ έχει γνωμοδο- 
τήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση στο φέροντα οργανισμό των χα- 
ρακτηριζομένων ως διατηρητέων κτιρίων και όψης, κα¬ 
θώς και επεμβάσεις για λόγους λειτουργικούς, εφόσον 
δεν θίγεται ο αρχιτεκτονικός χαρακτήρας τους και δεν θί¬ 
γονται τα διατηρητέα στοιχεία τους. 

5. Για την αποκατάσταση των κτιρίων και της όψης από 
τυχόν αλλοιώσεις και εφόσον δεν υπάρχουν επαρκή στοι¬ 
χεία για τα ίδια τα κτίρια, πρέπει να λαμβάνεται υπόψη η 
βασική αρχιτεκτονική σύνθεση και η συγγενής μορφολο¬ 
γία και τεχνολογία των όψεων συναφών κτιρίων της πε¬ 
ριοχής. 

Η αποκατάσταση των κτιρίων είναι δυνατή αφού προη- 
γηθεί η υποχρεωτική ανακατασκευή, κατόπιν μελέτης, 
των στοιχείων που τυχόν απομακρύνθηκαν ή καταστρά¬ 
φηκαν και ύστερα από έγκριση της σχετικής μελέτης από 
την οικεία ΕΠΑΕ. 

6. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα διατηρητέα κτίσματα. 

Επιτρέπεται μόνο η τοποθέτηση επιγραφών μικρών δια¬ 


στάσεων πσυ πληροφορούν για τη χρήση των χώρων των 
κτιρίων. 

7. α. Αιτήσεις για προσθήκη στα κτίρια, αποστέλλονται 
από την πολεοδομική υπηρεσία, με γνώμη της ΕΠΑΕ, 
στην αρμόδια υπηρεσία του Υπουργείου Περιβάλλοντος, 
Χωροταξίας και Δημοσίων Έργων για ειδική ρύθμιση σύμ¬ 
φωνα με τις διατάξεις του άρθρου 4 (παρ. 2) του Ν. 
1577/1985 όπως αυτό ισχύει, εφόσον δεν παραβλάπτο¬ 
νται τα διατηρητέα κτίσματα και ο χώρος που τα περιβάλ¬ 
λει. 

β. Κατ’ εξαίρεση από το προηγούμενο εδάφιο και ύστε¬ 
ρα από σύμφωνη γνώμη της ΕΠΑΕ επιτρέπονται προσθή¬ 
κες καθ’ ύψος ή κατ’ επέκταση των διατηρητέων κτιρίων, 
εφόσον κριθούν απαραίτητες για τη λειτουργική τους 
εξυπηρέτηση. 

8. Για οποιαδήποτε επέμβαση στο εξωτερικό ή εσωτε¬ 
ρικό των διατηρητέων κτιρίων καθώς και για την τοποθέ¬ 
τηση επιγραφών απαιτείται η έγκριση της ΕΠΑΕ. 

9. Η ισχύς της απόφασης αυτής αρχίζει από την δημσ- 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουαρίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

Αριθ. 1666 (2) 

Τροποποίηση του εγκεκριμένου ρυμοτομικού σχεδίου 
του δήμου Βούλας (ν. Αττικής) και των όρων και πε¬ 
ριορισμών δόμησης αυτού. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τιςδιατάξειςτωνάρθρων152(παρ.6και10), 154,160 
(παρ. 1 και 2) και 250 του από 14.7.1999 π.δ/τος «Κώδικας 
Βασικής Πολεοδομικής Νομοθεσίας» (Λ' 580), όπως το 
άρθρο 250 τροποποιήθηκε το άρθρο 7 του Ν. 2831/2000 
«Τροποποίηση των διατάξεων του Ν. 1577/1985 «Γενικός 
Οικοδομικός Κανονισμός» και άλλες πολεοδομικές διατά¬ 
ξεις» (Α' 140). 

2. Τις διατάξεις του άρθρου 99 (παρ. 3) του Ν. 
1892/1990 «Για τον εκσυγχρονισμό και την ανάπτυξη και 
άλλες διατάξεις» (Α' 101), όπως αντικαταστάθηκε με την 
παρ. 2 του άρθρου 7 του Ν. 2052/1992 «Μέτρα για την 
αντιμετώπιση του νέφους και πολεοδομικές ρυθμίσεις» 
(Α'94). 

3. Τις διατάξεις της παρ. 4.2 (εδαφ. β) και4.3τηςπεριπτ. 
Ατού άρθρου 29 του Ν. 2831/2000 «Τροποποίηση των δια¬ 
τάξεων του Ν. 1577/1985 «Γενικός Οικοδομικός Κανονι¬ 
σμός» και άλλες πολεοδομικές διατάξεις» (Α' 140), όπως 
το άρθρο 29 αντικαταστάθηκε με το άρθρο 10 του Ν. 
3044/2002 «Μεταφορά Συντελεστή Δόμησης» και ρυθμί¬ 
σεις άλλων θεμάτων αρμοδιότητας Υπουργείου Περιβάλ¬ 
λοντος, Χωροταξίας και Δημοσίων Έργων (Α' 197) και ει¬ 
δικότερα των παρ. 3 περ. α.α. αυτού. 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Οργανα» (Α' 137),όπως αυτό 
προστέθηκε με το άρθρο 27 του Ν. 2081 /1992 (Α' 154) και 
αντικαταστάθηκε με Την παρ. 2α του άρθρου 1 του Ν. 
2469/1997 (Α'38). 

5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος, Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 1484). 

6. Την 156/1999 γνωμοδότηση του δημοτικού συμβου¬ 
λίου Βούλας. 


7. Την 278/2001 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Εγκρίνεται η τροποποίηση του εγκεκριμένου ρυμοτο¬ 
μικού σχεδίου του δήμου Βούλας (Ν. Αττικής), και ειδικό¬ 
τερα στο χώρο σχολείου και χώρο πρασίνου, που καθορί¬ 
στηκε με την υπ’ αριθμ. 52839/1688/1.4.1991 απόφαση 
«Έγκριση τοπικού ρυμοτομικού σχεδίου στην εκτός του 
εγκεκριμένου ρυμοτομικού σχεδίου περιοχή του δήμου 
Βούλας (Ν. Αττικής) για τον καθορισμό χώρου σχολείου 
και χώρου πρασίνου και καθορισμός όρων και περιορι¬ 
σμών δόμησης» (Δ' 405) με τη μετατροπή του με στοιχεία 
Γ Β Κ Λ Γ χώρου σχολείου σε χώρο πρασίνου και του με 
στοιχεία Α Μ Ν Λ χώρου πρασίνου σε χώρο σχολείου, 
όπως οι ρυθμίσεις αυτές φαίνονται στο σχετικό πρωτό¬ 
τυπο διάγραμμα σε κλίμακα 1:200, που θεωρήθηκε από 
τον Προϊστάμενο της Διεύθυνσης Τυπογραφικών Εφαρ¬ 
μογών με την αριθμ. 1666/2003 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση. 

2. Τροποποιούνται οι όροι και περιορισμοί δόμησης του 
κατάτηνπροηγούμενη παράγραφο χώρου σχολείου, που 
καθορίσθηκαν με την παράγραφο 2 της 52839/1688/ 
1.4.1991 (Δ' 405) απόφασης και καθορίζονται ως εξής: 

α. Μέγιστο ποσοστό κάλυψης: τριάντατοις εκατό (30%) 
της επιφανείας του. 

β. Συντελεστής δόμησης: έξι δέκατα (0,6). 

γ. Μέγιστο επιτρεπόμενο ύψος των ανεγερθησομένων 
κτιρίων: έντεκα (11,00) μέτρα. 

δ. Ελάχιστη απόσταση των κτιρίων από τις ρυμοτομικές 
γραμμές με στοιχεία Ν Θ I τρία (3,00) μέτρα και από τις 
λοιπές εννέα (9,00) μέτρα. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουαρίου 2003 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

